Приложение към Заповед № ………………

на министъра на земеделието и храните от ………………… г.

**Методика**

**по мярка 214 „Агроекологични плащания” от Програмата за развитие на селските райони за периода 2007 – 2013 г.**

Глава първа

ОБЩИ ПОЛОЖЕНИЯ

**Чл. 1.** (1) Методиката се прилага при установено от Държавен фонд „Земеделие“ (ДФЗ) неспазване на базовите изисквания по чл. 26, ал. 1 и 2 от Наредба № 11 от 2009 г. за условията и реда за прилагане на мярка 214 „Агроекологични плащания” от Програмата за развитие на селските райони за периода 2007 – 2013 г. (ДВ, бр. 29 от 2009 г.), наричана по-нататък „Наредба № 11 от 2009 г.“, както и изискванията по управление, определени в Наредба № 11 от 2009 г., при извършване на проверки, предвидени в националната нормативна уредба или в правото на Европейския съюз в периода на изпълнение на ангажимента.

(2) Плащанията, представляващи годишна безвъзмездна финансова помощ по мярка 214 „Агроекологични плащания“ от Програмата за развитие на селските райони за периода 2007 – 2013 г., могат да бъдат отказани изцяло или със съответното процентно намаление, когато ДФЗ констатира неспазвания по ал. 1.

(3) Основа за изчисление на сумата на отказите или съответното процентно намаление по ал. 2 е сумата по чл. 6, т. 2, буква „а“ от Регламент за изпълнение (ЕС) № 809/2014 на Комисията от 17 юли 2014 година [за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие](https://eur-lex.europa.eu/legal-content/BG/AUTO/?uri=celex:32014R0809) (ОВ, L 227 от 31 юли.2014 г.).

(4) При определяне на отказа или процентното намаление за съответните неспазвания се отчитат тежестта, степента, продължителността и системността на нарушението, като намаленията са отнесени съответно към парцел, животно, пчелин, блок на земеделско стопанство (БЗС), дейност или цялото направление.

**Чл. 2.** Изчислените процентни намаления не могат да надвишават стойността на заявената сума.

**Чл. 3.** (1) При констатирана системност на неспазването, в съответствие с изискванията на приложимото право на Европейския съюз, изчислената сума след налагане на намаленията се редуцира допълнително с 5 на сто за съответното направление.

(2) При следващо неспазване наложеният по ал. 1 допълнителен процент се удвоява.

Глава втора

ОПРЕДЕЛЯНЕ НА ОТКАЗИТЕ И НАМАЛЕНИЯТА

Раздел I

**Откази**

**Чл. 4.** Държавен фонд „Земеделие“ не предоставя финансова помощ по подмярка „Биологично земеделие“, когато установи, че всички одобрени парцели или пчелни семейства не са в система на контрол в годината на кандидатстване, поради прекратен и/или изтекъл договор за контрол и сертификация с контролиращо лице или когато е налице прекъсване в системата на контрол.

**Чл. 5.** Държавен фонд „Земеделие“ не предоставя финансова помощ по подмярка „Биологично земеделие“, направление „Биологично пчеларство“, когато се установи, че земеделският стопанин:

1. отглежда по-малко от 20 пчелни семейства; и/или

2. част от заявените и одобрени пчелни семейства не са били в система на контрол за съответствие с правилата за биологично производство.

**Чл. 6.** Когато се установи неспазване на поне едно базово изискване съгласно чл. 26, ал. 2, т. 7 от Наредба № 11 от 2009 г. при осъществяване на агроекологични дейности от направлението „Опазване на застрашени от изчезване местни породи“, ДФЗ отказва изцяло финансовата помощ за направлението за текущата година.

Раздел II

**Плащания и намаления**

**Чл. 7.** (1)Държавен фонд „Земеделие“ определя плащанията по подмерките и направленията по мярка 214 „Агроекологични плащания“, като произведение на заявените за подпомагане площи, животни, превърнати в животински единици (ЖЕ), или пчелни семейства, умножени по предвидения годишен размер за финансово подпомагане по чл. 13 от Наредба № 11 от 2009 г.

(2) Държавен фонд „Земеделие“ определя като допустими за подпомагане площи, животни или пчелни семейства тези площи, животни или пчелни семейства, за които са спазени базовите изисквания съгласно чл. 26, ал. 1 и 2 от Наредба № 11 от 2009 г. и изискванията по управление съгласно глава шеста „Изисквания за управление на агроекологичните дейности“ от Наредба № 11 от 2009 г.

(3) В съответствие с чл. 13, ал. 3 от Наредба № 11 от 2009 г., след изтичане на минималните периоди на преход към биологично производство, съгласно чл. 36, чл. 37, и чл. 38 от Регламент на Комисията (ЕО) № 889/2008 от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ, L 250 от 18 септември 2008 г.), наричан по-нататък „Регламент на Комисията (ЕО) № 889/2008“, не се предоставя финансово подпомагане за площите и пчелните семейства, заявени за подпомагане по дейност за преминаване към биологично земеделие (периода на преход), като установеният размер се изключва от избираемия за подпомагане.

**Чл. 8.** (1)Когато е констатирано неспазване на изискванията по управление съгласно глава шеста „Изисквания за управление на агроекологичните дейности“ от Наредба № 11 от 2009 г., ДФЗ намалява плащанията съгласно приложението.

(2)При нанесена вреда от трети лица и/или унищожена култура върху заявен за подпомагане парцел или част от него по подмярка „Биологично земеделие“ и когато земеделският стопанин е информирал ДФЗ в срок от 10 работни дни, определен в чл. 37, ал. 1, т. 5 от Наредба № 11 от 2009 г., засегнатата площ се изключва от избираемата за подпомагане.

(3)При нанесена вреда от трети лица и унищожена култура върху заявен за подпомагане парцел или част от него по подмярка „Биологично земеделие“ и когато земеделският стопанин е информирал ДФЗ в срок от 10 работни дни, определен в чл. 37, ал. 1, т. 5 от Наредба № 11 от 2009 г., но не е предоставил съответните документи, издадени от компетентен орган, засегнатата площ се счита за неустановена и се наддекларира.

Раздел III

**Намаления по подмярка „Биологично земеделие“, направление „Биологично растениевъдство“**

**Чл. 9.** (1) Когато бенефициентът декларира, че даден парцел е в преход, а контролиращото лице предостави информация, че е биологичен, тогава ДФЗ намалява размера на финансовата помощ със сумата, изчислена за установената площ на парцела, без тя да се счита за наддекларирана.

(2) Когато бенефициентът декларира, че даден парцел е биологичен, а контролиращото лице предостави информация, че е в преход, тогава ДФЗ намалява размера на финансовата помощ със сумата, изчислена за установената площ на парцела, без тя да се счита за наддекларирана.

(3) Когато е налице разлика между заявената култура и установената при извършени административни проверки и/или проверки на място култура, тогава площта на парцела, зает с тази култура, се изключва от общата годна за подпомагане площ, без тя да се счита за наддекларирана, а ДФЗ намалява размера на финансовата помощ със сумата, изчислена за установената площ на парцела.

**Чл. 10.** В случай на промяна на заявената за подпомагане култура и/или удължаване на периода на преход на парцел и/или връщането на биологичен парцел в период на преход бенефициентите са задължени да уведомят писмено ДФЗ в срок от 10 работни дни от промяната, като приложат променения и съгласуван с контролиращото лице план за сеитбооборот и/или документ, заверен от контролиращото лице, удостоверяващ налагането на удължаване на периода на преход на парцел или връщането на биологичен парцел в период на преход, като установената площ на този парцел се изключва от общите годни за подпомагане площи.

Раздел IV

**Намаления по подмярка „Биологично земеделие“, направление „Биологично пчеларство“**

**Чл. 11.** (1) Държавен фонд „Земеделие“ определя плащания по направление „Биологично пчеларство“ на база декларирания брой пчелни семейства по направлението, умножен по годишния размер на плащанията по чл. 13, ал. 1, т. 10 от Наредба № 11 от 2009 г.

(2) Допустимият за подпомагане брой пчелни семейства по ал. 1 се формира на база на най-малкия брой пчелни семейства в резултат на сравнение между: брой пчелни семейства, регистрирани в БАБХ; установените от контролиращото лице, с което земеделският стопанин има сключен и действащ договор за сертификация и контрол през годината; установените от проверка на място, както и броя на декларираните за подпомагане от земеделския стопанин.

(3) Когато броят на пчелните семейства за текущата година е намален, ДФЗ определя подпомагането за същата година за наличния брой пчелни семейства, ако са спазени останалите изисквания при извършване на агроекологичната дейност.

**Чл. 12.** Когато ДФЗ установи неспазване на базови изисквания съгласно 26, ал. 1 или на чл. 26, ал. 2, т. 2 от Наредба № 11 от 2009 г. за конкретен пчелин, плащанията се определят съобразно установения брой пчелни семейства в пчелина.

**Чл. 13.** Когато бенефициентът декларира, че даден пчелин е биологичен, а контролиращото лице предостави информация, че е в преход, тогава ДФЗ намалява размера на финансовата помощ със сумата, изчислена за декларирания брой пчелни семейства в пчелина.

**Чл. 14.** Когато бенефициентът декларира, че даден пчелин е в преход, а контролиращото лице предостави информация, че е биологичен, тогава ДФЗ намалява размера на финансовата помощ със сумата, изчислена за декларирания брой пчелни семейства в пчелина.

Раздел V

**Намаления по подмярка „Управление на земеделски земи с висока природна стойност“**

**Чл. 15.** При дейностите от направление „Възстановяване и поддържане на постоянно затревени площи с висока природна стойност (ВПС)“ и когато е приложимо за дейността АП18.3 „За превръщане на обработваемите земи, които са местообитания на Царски орел (Aquila heliaca) или Египетски лешояд (Neophron percnopterus) в пасища и последващото им екстензивно поддържане“, когато ДФЗ констатира неспазване на изискването за поддържане на гъстота на животинските единици на цялата пасищна площ на стопанството, на която се извършва пашата се прилага процент на намаление, въз основа на следните степени:

1. Ниска – установена гъстота под 0,3 ЖЕ/ха или в интервал от 1,51- 2 ЖЕ/ха;

2. Средна – установена гъстота в интервал от 2,01 – 2,5 ЖЕ/ха;

3. Висока - установена гъстота над 2,5 ЖЕ/ха.

**Чл. 16.** При всички дейности от направление „Поддържане на местообитанията на защитени видове в обработваеми земи, разположени в орнитологични важни места“, когато е констатирано неспазване на изискване от чл. 64, т. 1, 2, 4, 5, 6, 7 и 8 от Закона за лова и опазване на дивеча или Правилата за добра земеделска практика с цел опазване на водите от замърсяване с нитрати от земеделски източници, тогава ДФЗ не предоставя финансова помощ за дейността за текущата година.

Раздел VI

**Намаления по подмярка „Опазване на почвите и водите“**

**Чл. 17.** Когато се установи неспазване на условията по чл. 26, ал. 1, т. 1 от Наредба № 11 от 2009 г. или Правилата за добра земеделска практика с цел опазване на водите от замърсяване с нитрати от земеделски източници при осъществяване на агроекологични дейности по направление „Въвеждане на сеитбообращение за опазване на почвите и водите“, ДФЗ не предоставя финансова помощ за дейността за текущата година.

**Чл. 18.** Когато установи неспазване на изискването да се запазват и поддържат съществуващите трайни тераси в БЗС и/или земеделския парцел при осъществяване на агроекологични дейности по направление „Контрол на почвената ерозия“, ДФЗ изключва от избираемата за подпомагане площ, площта на целия БЗС с парцел, заявен по дейността.

**Чл. 19.** Когато се установи неспазване на изискването на чл. 6, ал. 1, т. 4 от Закона за опазване на земеделските земи при осъществяване на агроекологични дейности по направление„Контрол на почвената ерозия“, ДФЗ отказва финансовата помощ за направлението.

Раздел VII

**Намаления по подмярка „Традиционно животновъдство“**

**Чл. 20.** Държавен фонд „Земеделие“ определя плащанията по направление „Традиционни практики за сезонна паша (пасторализъм)“като заявените ЖЕ, с които се извършва дейността се приравняват към избираемата за подпомагане площ по правилото 1ЖЕ = 1ха. Финансовата помощ се формира на база по-малкия размер измежду площта, годна за калкулация и площта, приравнена към ЖЕ.

**Чл. 21.** Когато земеделският стопанин не е извеждал на паша животните на територията на Национален парк, наддекларирането се калкулира на база заявените ЖЕ, приравнени в хектари (съгласно правилото 1ЖЕ = 1ха). Изчислените намаления и санкции не може да надвишават стойността на заявената сума.

**Чл. 22.** Когато ДФЗ установи неспазване на поне едно базово изискване съгласно чл. 26, ал. 2, т. 8 от Наредба № 11 от 2009 г. при осъществяване на агроекологични дейности от направлението „Традиционни практики за сезонна паша (пасторализъм)“, финансовата помощ за направлението се отказва изцяло за текущата година.

Раздел VIII

**Намаления при неспазване на изискванията по управление**

**Чл. 23.** Когато е констатирано неспазване на изискванията по управление съгласно глава шеста „Изисквания за управление на агроекологичните дейности“ от Наредба № 11 от 2009 г., ДФЗ намалява плащанията съгласно приложението.

**Чл. 24.** При неспазване на повече от едно изискване, едно или повече от които е с редукция 100 на сто се налага намаление за съответната дейност в размер на 100 на сто.

**Чл. 25.** Размерът на финансовата помощ се намалява с предвидените проценти за неизпълнение на изискванията по управление, а когато не е изпълнено повече от едно изискване - с максималния процент, съгласно приложението към чл. 8, ал. 1.

Раздел IX

**Други намаления за всички дейности от съответното направление**

**Чл. 26.** Когато земеделските стопани не водят редовно дневник по чл. 33 от Наредба № 11 от 2009 г., ДФЗ намалява размера на плащанията с 20 на сто.

**Чл. 27.** (1) Когато ДФЗ установи неспазване на Условията за поддържане на земята в добро земеделско и екологично състояние и законоустановените изисквания за управление, одобрени съгласно чл. 42 от Закон за подпомагане на земеделските производители в стопанството, за всички дейности от мярка 214 „Агроекологични плащания“ от ПРСР 2007 – 2013 г., се намалява с изчисления процент, съгласно действащата Методика за прилагане на Кръстосаното съответствие в България.

(2) Когато ДФЗ констатира неспазване на минималните изисквания за торене и използване на продукти за растителна защита в стопанството и/или Програмата от мерки за ограничаване и предотвратяване на замърсяването с нитрати от земеделски източници в уязвимите зони (когато те не са базово изискване за декларираните дейности от направлението), се прилага процентно намаление в размер на 5 на сто на общата сума на плащанията за всяка дейност от направлението.

**Заключителна разпоредба**

**Параграф единствен.** Методиката се утвърждава на основание чл. 10б от Закона за подпомагане на земеделските производители.

Приложение

към чл. 8, ал. 1

|  |
| --- |
| **БИОЛОГИЧНО РАСТЕНИЕВЪДСТВО** |
| **Изисквания по управление** | **Степен на намаление в проценти** |
| При установени парцели, които не се контролират от контролиращото лице. | 100 % за БЗС -то |
| Неспазване на изискванията на Регламент (ЕО) № 834/2007 на Съвета от 27 юни 2007 година относно биологичното производство и етикетирането на биологични продукти и за отмяна на Регламент (ЕИО) 2092/91 (ОВ, L 189 от 20 юли 2007 г.), наричан по-нататък „Регламент (ЕО) № 834/2007“, и на Регламент на Комисията (ЕО) № 889/2008 на целия БЗС. | 100 % за направлението |
| **БИОЛОГИЧНО ПЧЕЛАРСТВО** |
| **Изисквания по управление** | **Степен на намаление, в проценти** |
| При неспазване на изискванията на Регламент (ЕО) № 834/2007 и на Регламент на Комисията (ЕО) № 889/2008. | 100 % за направлението |
| В периода на изпълнение на дейността, подпомаганото лице не отглежда всички пчелни семейства в стопанството по метода на биологично производство. | 100 % за направлението |
| Не използват антибиотици. | 100 % за направлението |
| **ВЪЗСТАНОВЯВАНЕ И ПОДДЪРЖАНЕ НА ЗАТРЕВЕНИ ПЛОЩИ С ВИСОКА ПРИРОДНА СТОЙНОСТ – ВПС 1** |
| **Изисквания по управление** | **Степен на намаление, в проценти** |
| ***Общи изисквания по управление – чрез паша и косене:*** |
| Не използват минерални торове и продукти за растителна защита, с изключение на определените в приложение I и II от Регламент на Комисията (ЕО) № 889/2008. | 5% |
| Не изграждат нови отводнителни системи. | 5 % |
| Не разорават затревените площи.**Изключение:**Ако е констатирано разораване на постоянно затревените площи, земеделските стопани са длъжни да ги възстановят най-късно до последния ден за подаване на заявлението за плащане на следващата година съгласно чл. 12, ал. 2 от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр.22 от 2009 г.). Разораната площ се изключва от подпомагане за съответната година, като не се счита за наддекларирана. През следващата година земеделският стопанин задължително подлежи на проверка на място от Техническия инспекторат при ДФЗ. | 100% |
| ***Специфични изисквания по управление – чрез косене*** |
| Извършват първата коситба в равнинните райони от 15 юни до 15 юли, а в планинските райони, съгласно Наредба за определяне на критериите за необлагодетелстваните райони и териториалния им обхват (ДВ, бр. 20 от 2008 г.) – в периода от 30 юни до 15 август.**Изключение:**Когато земеделският стопанин е заявил, че ще поддържа затревена площ в равнинни райони чрез косене и площите попадат в обхвата на защитена зона от Натура 2000 със заповед за обявяване, в която е включена забрана за косене до определена дата, срокът за косене се удължава с 15 дни от посочения в забраната. | 10% |
| Извършват косенето ръчно или с косачки за бавно косене. | 10% |
| Косят от центъра към периферията или от единия край към другия. | 10% |
| ***Специфични изисквания по управление – чрез паша*** |
| Поддържат гъстота на животинските единици от 0.3 до 1.5 ЖЕ/ха. | 5% при ниска степен7 % при средна степен10% при висока степен |
| **Максимална обща стойност, %** | **20 %** |
| **ПОДДЪРЖАНЕ НА МЕСТООБИТАНИЯ НА ЗАЩИТЕНИ ВИДОВЕ В ОБРАБОТВАЕМИ ЗЕМИ В ОВМ – ВПС 4** |
| **Изисквания по управление** | **Степен на намаление, в проценти** |
| Оставят малки по размер, неразорани и незасети площи, с размери от 16 до 25 кв. м. в посевите с есенни култури (есенници), като на всеки 0,5 хектара има по 2 участъка (4 участъци на хектар) с определените по-горе размери. | 100% за парцела |
| Запазват стърнища в полетата, предназначени за засяване с пролетни култури, на ротационен принцип. | 100% за парцела |
| Оставят за петгодишен период на ротационен принцип от 10 до 20 на сто некултивирани и неразорани площи от общата площ на БЗС, но не по-малко от 1 ха цялостни, нефрагментирани парчета земя, за период от две години в земеделски земи с интензивно монокултурно отглеждане, с по 1 м. изорана, свободна от растителност ивица по границите; ивиците по границите се разорават 2-3 пъти годишно, но не в периода от месец март до юли. | 100% за парцела |
| Прибират реколтата след 31 юли в площи с гнезда на ливадния блатар (Circus pygargus), посочени в приложение № 2 към чл. 13, ал. 4, т. 3, буква „г“ от Наредба № 11 от 2009 г. | 100% за дейността |
| Не използват пестициди, родентициди от второ поколение и минерални торове, освен за локализирано третиране срещу инвазивни плевели. | 100% за дейността |
| Земеделските стопани, които са кандидатствали за дейност с код АП18.2., не използват хербициди в периода 15 октомври – 1 март. | 100% за дейността |
| Земеделските стопани засяват и отглеждат есенно зърнено-житни култури в местообитанията на зимуващи видове гъски на минимум 50 % от заявените по дейността с код АП18.2. площи. | 100% за дейността |
| Земеделските стопани превръщат обработваемите земи, които са местообитания на Царски орел (Aquila heliaca) или Египетски лешояд (Neophorn percnopterus) в пасища и впоследствие ги поддържат екстензивно чрез паша или косене. | 100% за дейността |
| Земеделските стопани през първата година от прилагането на дейността до 30 септември да осигурят засяване на площите с многогодишни житни тревни смески и/или с многогодишни житно-бобови тревни смески, като бобовите са до 20 % от смеската (за дейност АП18.3.). | 100% за дейността |
| Земеделските стопани представят разходно-оправдателни документи до 30 септември на първата година за изпълнението на задължението да засеят площите с многогодишни житни тревни смески и/или с многогодишни житно-бобови тревни смески, като бобовите са до 20 % от смеската за количество минимум 50 кг/ха; в случаите, в които кандидатът е разширил заявените площи по направлението, е необходимо да предостави разходно-оправдателен документ за увеличените площи (за дейност АП18.3.). | 10 % при неспазено съотношение 50кг/ха100% при непредоставен документ |
| Не използват минерални торове и продукти за растителна защита, с изключение на определените в приложение I и II от Регламент на Комисията (ЕО) № 889/2008 (за дейност АП18.3.). | 100% за парцела |
| Не разорават създадените затревени площи при осъществяването на дейността с код АП18.3.**Изключение:**Ако е констатирано разораване на постоянно затревените площи, земеделските стопани са длъжни да ги възстановят най-късно до последния ден за подаване на заявлението за плащане на следващата година съгласно чл. 12, ал. 2 от Наредба № 5 от 2009 г. за условията и реда за подаване на заявления по схеми и мерки за директни плащания. Разораната площ се изключва от подпомагане за съответната година, като не се счита за наддекларирана. През следващата година земеделският стопанин задължително подлежи на проверка на място от Техническия инспекторат при ДФЗ. | 100% за дейността |
| Поддържат гъстота на животинските единици от 0,3 до 1,5 ЖЕ/ха (за дейност АП18.3.). | 5% при ниска степен7 % при средна степен10% при висока степен |
| **Максимална обща стойност, %** | **20%** |
| **ТРАДИЦИОННО ОТГЛЕЖДАНЕ НА ОВОЩНИ ГРАДИНИ** |
| **Изисквания по управление** | **Степен на намаление, в проценти** |
| Опазват всички живи овощни дървета. | 5% |
| Извършват редовна резитба на дърветата поне веднъж годишно. | 5% |
| Поддържат тревното покритие чрез косене и/или паша. | 5% |
| Не изгарят тревата или дървета в овощните градини. | 5% |
| Опазват дърветата от увреждания, причинени от пасящите животни или техниката за косене. | 5% |
| Допускат растителнозащитни мероприятия само в извънредни случаи на пряка заплаха от унищожаване на дърветата и след консултация със специалист по растителна защита. | 5% |
| Не прилагат минерални торове или хербициди в затревените площи (в междуредията) на традиционната овощна градина. | 5% |
| Засаждат до 10 млади дръвчета на хектар за целия период на подпомагане. | 5% |
| Използват плодовете за лична употреба (не се позволява продажба на продукция от градината). | 5% |
| **Максимална обща стойност, %** | **20%** |
| **ВЪВЕЖДАНЕ НА СЕИТБООБРАЩЕНИЕ ЗА ОПАЗВАНЕ НА ПОЧВИТЕ И ВОДИТЕ** |
| **Изисквания по управление** | **Степен на намаление, в проценти** |
| Спазват петгодишен план за минимум четириполно сеитбообращение за пет години, който се заверява от дипломиран агроном. | 10% |
| Предоставят документ за резултатите по чл. 47, ал. 6 от Наредба № 11 от 2009 г. | 100 % за дейността |
| Почвените проби за N, P, K съгласно чл. 47, ал. 1, т. 2 от Наредба № 11 от 2009 г.  | 15% |
| Поддържат растителна покривка през зимата на цялата земеделска площ в сеитбообращение. | 100% за БЗС |
| Не разорават почвата преди 1-ви април. | 100% за БЗС |
| Спазват предоставения план за балансирано торене (план за управление на хранителните вещества). | 100% за парцел |
| **Максимална обща стойност, %** | **25%** |
| **КОНТРОЛ НА ПОЧВЕНАТА ЕРОЗИЯ** |
| **Изисквания по управление** | **Степен на намаление, в проценти**  |
| Създаване и поддържане на затревени буферни ивици, с ширина от 4 до 8 м, отстоящи на разстояние 20-80 м една от друга, в зависимост от типа почва, наклона и други фактори, които да покриват между 10 и 30 % от обработваемата площ. | 100% за парцела |
| Засяване на почвозащитни предкултури. | 100% за парцела |
| Изграждане и поддържане на оттокоотвеждащи бразди, които са ориентирани перпендикулярно на склона и са на разстояние от 20 до 40 м една от друга. | 100% за парцела |
| Поясно редуване на културите; поясите са разположени перпендикулярно на склона и са с ширина от 30 до 100 м с различни окопни култури, засадени по контурите. | 100% за парцела |
| Превръщане на обработваеми земи в пасища, които да се управляват по екстензивен начин с не повече от 2 ЖЕ на хектар. | 100% за парцела |
| Извършване на подобрителни мероприятия в пасищата, които включват: разчистване от камъни и/или подсяване на незатревени места и/или торене в пасищата. | 100% за парцела |
| В междуредия на лозя и овощни насаждения, които са разположени успоредно на склона, се създават оттокозадържащи бразди, ориентирани перпендикулярно на склона. | 100% за парцела |
| **ОПАЗВАНЕ НА ЗАСТРАШЕНИ ОТ ИЗЧЕЗВАНЕ МЕСТНИ ПОРОДИ** |
| **Изисквания по управление** | **Степен на намаление, в проценти** |
| Спазват развъдната програма за съответната подпомагана порода. | 5% |
| Водят регистър съгласно чл. 8, ал. 1, т. 1 от Наредба № 61 от 2006 г. за условията и реда за официална идентификация на животните, за които не са предвидени изисквания в регламент на Европейския съюз (ДВ, бр. 47 от 2006 г.). | 5% |
| Представят писмено разрешение (становище) от съответната развъдна асоциация или от Изпълнителната агенция по селекция и репродукция в животновъдството за клане или продажба на всяко животно, подпомагано по реда на тази наредба.  | 5% |
| Представят документ от официален ветеринарен лекар (аутопсионен документ) при смърт от болест за всяко подпомагано животно. | 5% |
| Спазват изискванията за хуманно отношение към животните съгласно Закона за ветеринарномедицинската дейност. | 5% |
| Забранява се свободното пасищно отглеждане на свинете от източнобалканската порода и нейните кръстоски извън регламентираните за тази цел места съгласно Наредба № 6 от 2007 г. за условията и реда за пасищно отглеждане на свине от източнобалканската порода и нейните кръстоски (ДВ, бр. 29 от 2007 г.). | 5% |
| Ползват постоянно затревени площи, като поддържат гъстота на животинските единици до 2 ЖЕ/ха. | 5% |
| Максимална обща стойност, % | 12% |
| **ТРАДИЦИОННИ ПРАКТИКИ ЗА СЕЗОННА ПАША (ПАСТОРАЛИЗЪМ)** |
| **Изисквания по управление** | **Степен на намаление, в проценти** |
| Водят запис за загубите на животните и датите на извеждане и прибиране на животните от пасищата. | 5% |
| Пасат животните на определените планински пасища най-малко 3 месеца от годината, в периода май – октомври. | 5% |
| Представят при проверка на мястоветеринарномедицинско свидетелство за придвижване на животните. | 5% |
| Броят на кучетата е пропорционален на общия брой овце или говеда, които трябва да бъдат охранявани (съгласно чл. 56, ал. 3 от Наредба № 11 от 2009 г.). | 5% |
| Максимална обща стойност, % | 15% |